**ตั้งแต่บัดนี้จนถึงเดือนพฤศจิกายน 2561 นี้ องค์การบริหารส่วนตำบลบางโกระ ขอเชิญชวนให้ผู้สูงอายุ ที่มีอายุครบ 60 ปี บริบูรณ์ ที่ยังไม่เคยลงทะเบียนขอรับเบี้ยยังชีพผู้สูงอายุและผู้สูงอายุที่จะมีอายุครบ 60 ปี บริบูรณ์ ในปีงบประมาณถัดไปนับจนถึงวันที่ 1 ตุลาคม 2562 (เกิดก่อนวันที่ 2 ตุลาคม 2502) ที่มีคุณสมบัติดังนี้**

**1.ภูมิลำเนาในเขตพื้นที่แต่ยังไม่ได้ไปลงทะเบียนเพื่อขอรับเบี้ยผู้สูงอายุ หรือผู้ที่ได้ย้ายทะเบียนบ้านมาใหม่ก่อนสิ้นเดือนพฤศจิกายนของทุกปี**

**2.ไม่เป็นผู้ได้รับสวัสดิการหรือสิทธิประโยชน์อื่นใดจากหน่วยงานของรัฐ รัฐวิสาหกิจ หรือองค์กรปกครองส่วนท้องถิ่น ที่ประสงค์จะรับเงินเบี้ยยังชีพผู้สูงอายุ**

**ไปลงทะเบียนเพื่อแสดงความจำนงขอรับเบี้ยยังชีพผู้สูงอายุได้ตั้งแต่เดือนมกราคม จนถึงเดือนพฤศจิกายน 2561 ด้วยตนเอง หรือมอบหมายให้ผู้อื่นเป็นผู้ยื่นคำขอรับเงินเบี้ยยังชีพผู้สูงอายุแทนโดยมีหลักฐานตามที่ราชการกำหนด ณ องค์การบริหารส่วนตำบลบางโกระ ระหว่างเวลา 08.30 – 16.30 น. เพื่อจะได้มีสิทธิ์รับเบี้ยยังชีพ โดยเตรียมเอกสารหลักฐานดังนี้**

**1.บัตรประจำตัวประชาชน หรือบัตรอื่นที่ออกโดยหน่วยงานของรัฐที่มีรูปถ่ายพร้อมสำเนา**

**2.ทะเบียนบ้าน (ที่เป็นปัจจุบัน) พร้อมสำเนา**

**3.สมุดบัญชีเงินฝากธนาคารในนามผู้มีสิทธิ์/ผู้ที่ได้รับมอบอำนาจจากผู้มีสิทธิ์ พร้อมสำเนา (สำหรับเตรียมการรองรับการจ่ายเงินเบี้ยยังชีพ)**